CELEX: 62007FO0051
Language: sl
Date: 2010-09-23
Title: Sklep predsednika drugega senata Sodišča za uslužbence z dne 23. septembra 2010. # Philippe Bui Van proti Evropski komisiji. # Mirno reševanje spora na predlog Sodišča za uslužbence - Izbris. # Zadeva F-51/07 RENV.

Zbirka odločb sodne prakse

                                SKLEP PREDSEDNIKA DRUGEGA SENATA
                                      SODIŠČA ZA USLUŽBENCE
                                        z dne 23. septembra 2010

                                            Zadeva F-51/07 RENV

                                              Philippe Bui Van
                                                    proti
                                              Evropski komisiji

                    „Sporazumna rešitev spora na predlog Sodišča za uslužbence — Izbris“

     Predmet:    Tožba, vložena na podlagi členov 236 ES in 152 AE, s katero P. Bui Van predlaga
                 razglasitev ničnosti odločbe generalnega direktorja Skupnega raziskovalnega središča
                 Komisije z dne 4. oktobra 2006, s katero je bil prerazporejen v naziv AST 3, plačilni
                 razred 2, medtem ko je bil prvotno razporejen v naziv AST 4, plačilni razred 2, in odločbe
                 organa, pristojnega za imenovanja, z dne 5. marca 2007, s katero je bila zavrnjena njegova
                 pritožba, ter simbolični znesek 1 EUR kot odškodnino za nepremoženjsko škodo, ki naj bi
                 jo utrpel.

     Odločitev: Zadeva F-51/07 RENV, Bui Van proti Komisiji, se izbriše iz vpisnika Sodišča za
                uslužbence. Ugotovi se, da se Komisija strinja, da je tožeča stranka upravičena do zneska
                1 500 EUR, ki se ji izplača zaradi izvršitve sodbe Sodišča za uslužbence z dne
                11. septembra 2008 v zadevi Bui Van proti Komisiji, F-51/07. Ugotovi se, da se tožeča
                stranka strinja, da Komisija za izterjavo dela zneska, ki ga je tožeča stranka prejela iz
                naslova stroškov zaradi izvršitve sodbe z dne 11. septembra 2008, izterja znesek
                1 500 EUR z mesečnimi odtegljaji v višini 500 EUR od njene plače v treh mesecih od
                oktobra 2010. Vsaka stranka nosi svoje stroške tega postopka in postopka pred Splošnim
                sodiščem Evropske unije.

                                                Povzetek
     Uradniki — Pravno sredstvo — Sporazumna rešitev spora pred Sodiščem za uslužbence — Izbris iz
     vpisnika
     (Poslovnik Sodišča za uslužbence, člen 69)

SL
          ECLI:EU:F:2010:108                                                                             1